வேலூர் மாவட்ட முதன்மைக் கல்வி அலுவலரின் செயல்முறைகள்

ந.க.எண்.2505/அ2/2021 நாள் 16.09.2021

----

|  |  |
| --- | --- |
| பொருள் : | பள்ளிக் கல்வி – மெட்ரிகுலேசன் பள்ளிகள் – குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009 – 25% இட ஒதுக்கீடு – கல்விக் கட்டணம் அதிகமாக வசூலிப்பதாக புகார் – நடவடிக்கைகள் மேற்கொள்ள தெரிவித்தல் சார்பு. |
| பார்வை : | 1. சென்னை, தமிழ்நாடு மெட்ரிகுலேசன் பள்ளிகள் இயக்குநரின் செயல்முறைகள் ஓ.மு.எண்.3105/ இ1/2021 நாள் 09.08.2021 |

----

பார்வையில் காணும் இயக்குநரின் செயல்முறைகளுடன் பெறப்பட்ட கடிதத்தில், வேலூர் மாவட்டத்தில் உள்ள தனியார் பள்ளிகளில் RTE Act 2009ன்படி சேர்ந்த மாணவர்களிடம் புத்தக கட்டணம் (Book Fees) என கூறி ரூ.5,000/- முதல் ரூ.12,000/- வரை பள்ளி நிர்வாகத்தினரால் வசூலிக்கப்படுவதாகவும், இது குறித்து பெற்றோர்கள் கேட்டால் பள்ளி நிர்வாகம் சரியாக பதில் கூறுவதில்லை என்றும், சில பெற்றோர்கள் பள்ளி நிர்வாகத்திற்கு பயந்து பணத்தை கட்டி விடுவதாக தெரிவிக்கப்பட்டுள்ளது.

இலவச மற்றும் கட்டாயக் கல்வி உரிமைச் சட்டம் 2009ன்படி 25% கீழ் தெரிவு செய்யப்பட்ட மாணாக்கர்களிடம் எவ்வித கட்டணமும் பள்ளி நிர்வாகத்தினரால் வசூலிக்கப்படக்கூடாது என அரசால் வெளியிடப்பட்ட Right to Free and Compulsory Education, Chapter – II, 3. (2)ல்

For the purpose of sub-section (1), no child shall be liable to pay

any kind of fee or charges or expenses which may prevent him or

her from pursuing and completing the elementary education:

என தெரிவிக்கப்பட்டுள்ளது. எனவே அனைத்து தனியார் / மெட்ரிக் / மெட்ரிக் மேனிலைப் பள்ளிகளில் RTE விதிப்படி தெரிவு செய்யப்பட்ட மாணாக்கர்களிடமிருந்து பள்ளி நிர்வாகம் எவ்வித கட்டணமும் வசூலிக்கப்படக்கூடாது என திட்டவட்டமாக தெரிவிக்கப்படுகிறது. மேலும், இனி வரும் காலங்களில் RTE திட்டத்தின் கீழ் பள்ளிக் கட்டணம் வசூலிக்கப்படுவதாக புகார்கள் பெறப்படும்‘பட்சத்தில் அப்பள்ளியின் நிர்வாகத்தின் மீது துறை ரீதியாக நடவடிக்கை மேற்கொள்ளப்படும் என பள்ளித் தாளாளர் / முதல்வர்களுக்கு அறிவுறுத்தப்படுகிறது. எனவே இப்பொருள் மீது தனிக்கவனம் செலுத்தி எவ்வித புகார்களுக்கும் இடமின்றி பள்ளியின் பணிகளை மேற்கொள்ள சார்ந்த பள்ளி முதல்வர் / தாளாளர்களுக்கு தெரிவிக்கப்படுகிறது.

முதன்மைக் கல்வி அலுவலர்,

பெறுநர் வேலூர்.

முதல்வர் / தாளாளர்

அனைத்து தனியார் / மெட்ரிக் / மெட்ரிக் மேனிலைப் பள்ளிகள்

வேலூர் மாவட்டம்.

நகல்

1. மாவட்டக்கல்வி அலுவலர், வேலூர்
2. அனைத்து வட்டாரக்கல்வி அலுவலர்கள், வேலூர் மாவட்டம்

* தனியார் பள்ளி தாளாளர்களுக்கு தக்க அறிவுரைகள் வழங்கிடும்படி தெரிவிக்கப்படுகிறது.